Buli muntu alina eddembe okusoma. Okusoma kunaabanga kwa bwereere ku mitendera esatu egisookerwako era egy’enkizo. Okusoma okusookerwako kunaabanga kwa buwaze. Okusoma okw’ekikugu ku naabangawo oba okw’emitendera egya waggulu kunaabeerangawo era nga kwa bantu bonna abanaabeeranga n’obusobozi. Okusoma kunaatunuuliranga enkulaakulana y’omuntu n’okunyweza okussa ekitiibwa mu ddembe ly’obuntu n’eddembe erisookerwako. Okusoma era kujja kutumbula entegeera, okugumiikiriziganya, n’omukwano wakati w’amawanga, langi n’ezikiriza era kujja kutwala mu maaso emirimu gy’ekibiina ky’amawanga amagatte egy’okukuuma eddembe. Abazadde balina eddembe okulondera abaana baabwe okusoma kwe baagala bafune.